“ศบค.” เผยผู้ติดเชื้อ “โควิด-19” เพิ่ม 930 คน เสียชีวิต 1 ราย ดันป่วยสะสมแตะ 17,953!
"ศบค." เผยผู้ติดเชื้อ "โควิด-19" เพิ่ม 930 คน เสียชีวิต 1 ราย ดันป่วยสะสมแตะ 17,953!
30 ม.ค. 2564

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (30 ม.ค.64) ระบุพบผู้ป่วยยืนยันติดเชื้อรายใหม่ 930 ราย โดยเป็นผู้ติดเชื้อจากระบบเฝ้าระวังและระบบบริการฯ 27 ราย ค้นหาเชิงรุกในชุมชน 889 ราย และเป็นผู้ที่เดินทางมาจากต่างประเทศ 14 ราย แบ่งเป็นผู้ที่เข้าสถานกักกันที่รัฐจัดให้ (State Quiarantine) 11 ราย และผู้เดินทางจากต่างประเทศไม่เข้าสถานกักกัน 3 ราย
ทั้งนี้ ส่งผลให้จำนวนผู้ป่วยยืนยันสะสม ล่าสุดเพิ่มขึ้นเป็น 17,953 ราย แบ่งเป็นการติดเชื้อในประเทศ 15,501 ราย จากการตรวจคัดกรองเชิงรุก 8,553 ราย และเป็นผู้เดินทางมาจากต่างประเทศ 2,452 ราย อยู่ในสถานที่กักกันที่รัฐจัดให้ 1,850 ราย รักษาหายป่วยเพิ่ม 109 ราย รักษาหายแล้วรวม 11,505 ราย ยังรักษาอยู่ 6,371 ราย เสียชีวิตเพิ่ม 1 ราย จำนวนผู้เสียชีวิตรวม 77 ราย
